text: [{"text_idx": "#000001", "text": "I\u0301 sendingini Stormchasers a\u0301 Discovery Channel, ver\u00f0ur koyrt runt i\u0301 l\u00f8gnum bilum, sum hava eina ru\u0301gvu av tekniskari u\u0301tger\u00f0 i\u0301setta. I\u0301 gja\u0301r komu tveir a\u00f0rir li\u0301knandi l\u00f8gnir bilar u\u0301r Danmark til F\u00f8roya i\u0301 sambandi vi\u00f0, at F\u00f8royar skulu nivellerast. Bilurin hevur eitt torn i\u0301 lastini, har \u00f8ll tann tekniska u\u0301tger\u00f0in stendur. Ta\u0301 henda er innstilla\u00f0, er ta\u00f0 no\u0301g miki\u00f0 at koyra eftir landsvegunum, og a\u0301 henda ha\u0301tt gera h\u00e6ddarma\u0301tingarnar."}, {"text_idx": "#000003", "text": "Ma\u0301tingarnar ver\u00f0a gj\u00f8rdar a\u0301 vegastrekkjum, sum vi\u0301star eru a\u0301 kortinum: Rey\u00f0a strikan vi\u0301sir strekkini, sum skulu h\u00e6ddarma\u0301tast. Fyri hv\u00f8nn km ver\u00f0ur ma\u0301lt til eitt fixpunkt."}, {"text_idx": "#000005", "text": "H\u00e6ddarma\u0301tingin ver\u00f0ur gj\u00f8rt vi\u00f0 tveimum seru\u0301tgj\u00f8rdum bilum hja\u0301 Kort & Matrikelstyrelsen. H\u00e6ddarma\u0301tingarnar ver\u00f0a gj\u00f8rdar sum eitt rullandi nivellement eftir landsvegunum og i\u0301gj\u00f8gnum tunlarnar. Eitt uppma\u0301tingarto\u0301l stendur i\u0301 lastini a\u0301 hv\u00f8rjum bili og hagani ver\u00f0ur sikta\u00f0 millum bilarnar. Aftari bilurin koyrir so umlei\u00f0 300 m fram um hin, og si\u0301\u00f0an ver\u00f0ur sikta\u00f0 av ny\u0301ggjum millum bilarnar. Rullandi trigonometriskt nivellement. Ma\u0301lt ver\u00f0ur millum 2 bilar og umlei\u00f0 300 m er i\u0301millum bilarnar. Aftari bilurin koyrir so fram um og hildi\u00f0 ver\u00f0ur a\u0301fram."}, {"text_idx": "#000006", "text": "Fo\u0301lkini fra\u0301 Kort & Matrikelstyrelsen eru von vi\u00f0 at gera sli\u0301kt arbei\u00f0i, ti\u0301 tey hava ju\u0301st nivellera\u00f0 Danmark u\u0301r enda i\u0301 annan. Tey rokna vi\u00f0 at nivellera 4 km um ti\u0301man. H\u00e6ddarneyvleikin millum einst\u00f8ku fixpunktini ver\u00f0ur ta\u0301 betri enn 1 millimetur. Roknast ma\u0301 vi\u00f0, at neyvleikin fra\u0301 To\u0301rshavn til Ei\u00f0i fer at liggja um 1-2 cm. Hetta fer at b\u00f8ta munandi um h\u00e6ddarneyvleikan a\u0301 fixpunktunum. Sum st\u00f8\u00f0an er i\u0301 dag, er ta\u00f0 ikki o\u0301vanligt vi\u00f0 feilum upp a\u0301 10 \u2013 20 cm i\u0301 h\u00e6dd millum fixpunktini."}, {"text_idx": "#000007", "text": "Hev\u00f0i ta\u00f0 veri\u00f0 landfast til Sandoy og Su\u00f0uroy,hev\u00f0i ta\u00f0 rullandi nivellementi\u00f0 eisini veri\u00f0 gj\u00f8rt her. A\u00f0rir h\u00e6ttir mugu ti\u0301 bru\u0301kast at yvirf\u00f8ra h\u00e6ddirnar til Sandoy og Su\u00f0uroy. Hetta ver\u00f0ur gj\u00f8rt vi\u00f0 GPS- og tyngdarma\u0301tingum."}, {"text_idx": "#000008", "text": "Ta\u0301 uppma\u0301tingin er gj\u00f8rd, fer at bera til at gera neyvar h\u00e6ddarma\u0301tingar vi\u00f0 gps to\u0301lum hja\u0301 \u00f8llum, sum fa\u0301ast vi\u00f0 uppma\u0301tingar \u2013 b\u00e6\u00f0i almennum myndugleikum og privatum virkjum."}, {"text_idx": "#000009", "text": "Um tu\u0301 vil hava meira at vita, ert tu\u0301 v\u00e6lkomin at seta teg i\u0301 samband vi\u00f0 Stein Fossa\u0301, deildarlei\u00f0ara a\u0301 Umhv\u00f8rvisstovuni, telefon 342400 ella steinf@us.fo."}]